
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/63/2026 8726201488 13. 05. 2026 JUDr. Patrik Štellmach ECLI:SK:OSPP:2026:8726201488.3
Uznesenie Okresný súd Poprad vo veci starostlivosti súdu o mal. dieťa: A. B., nar. XX.XX.XXXX, bytom ako matka, zastúpená opatrovníkom Úradom práce, soc. vecí a rodiny Poprad, dieťa rodičov - matky: C. D. B., nar. XX.XX.XXXX, bytom E. XX/X, XXX XX E., zastúpená advokátkou JUDr. Valériou Janíkovou, so sídlom Námestie sv. Egídia 95, 058 01 Poprad, a otca: C. F. B., nar. XX.XX.XXXX, bytom G. XX, XXX XX G., v konaní začatom na návrh matky o zvýšenie výživného, takto rozhodol: I. Súd konanie zastavuje. II. Žiaden z účastníkov nemá právo na náhradu trov konania. odôvodnenie: 1. Tunajšiemu súdu bol dňa 15.04.2026 doručený návrh navrhovateľky - matky, v ktorom žiadala zvýšiť výživné k maloletému dieťaťu. 2. Podaním zo dňa 12.05.2026 navrhovateľka - matka zobrala svoj návrh na zvýšenie výživného v celom rozsahu späť, nakoľko sa otcom dieťaťa dohodli na mimosúdnom zvýšení výživného. 3. Podľa § 29 ods. 1 Civilného mimosporového poriadku, navrhovateľ môže vziať za konania späť návrh na jeho začatie, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. S poukazom na vyššie uvedené skutočnosti a citované zákonné ustanovenie mal súd preukázané, že zo strany navrhovateľky došlo k účinnému späťvzatiu návrhu, preto konanie zastavil. 5. O trovách konania súd rozhodol podľa § 52 Civilného mimosporového poriadku. Poučenie: Proti tomuto uzneseniu je prípustné odvolanie do 15 dní odo dňa jeho doručenia a to prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

